钦定古今图书集成/理学汇编/字学典/第094卷 > 王氏法书苑 > 《丰道生评书》
## 钦定古今图书集成/理学汇编/字学典/第094卷 > 王氏法书苑 > 《丰道生评书》

余游石湖，与文待诏衡山翁谈书。余曰：“翁小楷根本
锺、王，金声玉振。祝枝山颠草，精于山谷，锋势雄强。次
则陆俨山真行规摹怀仁，出入北海，无愧仙手。”翁曰：
“今人以书自诧者不少，试卒评之。”余曰：“马孟河书，如
盲师批命，不辨点画。沈凤峰书，如老觋扶鸾，诘屈难
识。王逢元书，如小儿乳臭，学语未成。陈鹤书，如麻风
丐子，臃肿秽浊。”《杨珂书》，如“胠箧偷儿，探头侧面。”《沈仕
书》，如“夏四倚主，妄骋骄狂。迫而视之，毕逞奴态。”